কোটার ব্যাপারটায় দুইটা দিক আছে উল্লেখ করে আব্দুর রাজ্জাক বলেন, ‘একটা হলো, কোটাটা আমি সমর্থন করি কি না। যেমন কোটা নিয়ে একটি উদাহরণ দেই। চাকরিবাকরির ক্ষেত্রে কুড়িগ্রাম, বাগেরহাট, পার্বত্য চট্টগ্রামের ছেলেমেয়েরা তো পিছিয়ে পড়া। সমাজের পিছিয়ে পড়া এই অংশের জন্য তো কোটা রাখতে হবে। বিসিএস প্রশাসন ক্যাডার, অন্যান্য ক্যাডার, এখানে কিন্তু কোটা লাগবে। তা না হলে কুড়িগ্রামের ছেলেমেয়েদের কোনোদিন চাকরি হবে না। এ জন্য কোটা রাখতেই হবে। জেলা কোটা লাগবে, মেয়েদের কোটা লাগবে। উপজাতিদের জন্য বেশি না হলেও কম লাগবে।